CELEX: 52021DP0443
Language: et
Date: 2021-11-11 00:00:00
Title: Euroopa Parlamendi 11. novembri 2021. aasta otsus Fulvio Martusciello puutumatuse äravõtmise taotluse kohta (2021/2049(IMM))

20.5.2022   
            
            
               ET
            
            
               Euroopa Liidu Teataja
            
            
               C 205/53
            
         
      P9_TA(2021)0443
      Fulvio Martusciello puutumatuse äravõtmise taotlus
      Euroopa Parlamendi 11. novembri 2021. aasta otsus Fulvio Martusciello puutumatuse äravõtmise taotluse kohta (2021/2049(IMM))
      (2022/C 205/06)
      
         Euroopa Parlament,
      
                  —
               
               
                  võttes arvesse Fulvio Martusciello puutumatuse äravõtmise taotlust, mille esitas 31. märtsil 2021. aastal Belgia Kuningriigi välisministeerium ja mis tehti teatavaks Euroopa Parlamendi täiskogu istungil 26. aprillil 2021. aastal,
               
            
                  —
               
               
                  olles vastavalt kodukorra artikli 9 lõikele 6 Fulvio Martusciello ära kuulanud,
               
            
                  —
               
               
                  võttes arvesse Euroopa Liidu privileegide ja immuniteetide protokolli nr 7 artikleid 8 ja 9 ning otsestel ja üldistel valimistel Euroopa Parlamendi liikmete valimist käsitleva 20. septembri 1976. aasta akti artikli 6 lõiget 2,
               
            
                  —
               
               
                  võttes arvesse Euroopa Liidu Kohtu 21. oktoobri 2008. aasta, 19. märtsi 2010. aasta, 6. septembri 2011. aasta, 17. jaanuari 2013. aasta ja 19. detsembri 2019. aasta otsuseid (1),
               
            
                  —
               
               
                  võttes arvesse kodukorra artikli 5 lõiget 2, artikli 6 lõiget 1 ja artiklit 9,
               
            
                  —
               
               
                  võttes arvesse õiguskomisjoni raportit (A9-0302/2021),
               
            
                  A.
               
               
                  arvestades, et Brüsseli apellatsioonikohtu peaprokurör on taotlenud Itaaliast valitud Euroopa Parlamendi liikme Fulvio Martusciello puutumatuse äravõtmist seoses sõidukiiruse ületamisega, mis kujutab endast 1. detsembri 1975. aasta kuningliku dekreedi (millega kehtestatakse üldeeskiri liikluspolitsei kohta ja avalike teede kasutamise kohta) artikli 11.2 punkti 1 alapunkti a ning 16. märtsi 1968. aasta liikluspolitsei seaduse artikli 29 lõike 3 rikkumist;
               
            
                  B.
               
               
                  arvestades, et 25. novembril 2020. aastal pidas liikluspolitsei sõidukiiruse mõõtmise reidi käigus kiirteel E411 kinni sõiduki, mille sõidukiirus oli 179 km/h, kusjuures suurim lubatud sõidukiirus oli seal 120 km/h;
               
            
                  C.
               
               
                  arvestades, et politsei tegi kindlaks, et sõidukit juhtis Fulvio Martusciello, kes märkis, et ta on Euroopa Parlamendi liige; arvestades, et Vallooni Brabandi prokurör saatis 15. detsembril 2020. aastal Fulvio Martusciellole politsei koostatud protokolli koopia ja palus tal esitada oma võimalikud märkused, ning arvestades, et Fulvio Martusciello oma vastuses sõidukiiruse ületamist ei vaidlustatud;
               
            
                  D.
               
               
                  arvestades, et esiteks ei saa parlamenti võrdsustada kohtuga ja teiseks ei tohi parlamendiliiget pidada puutumatuse äravõtmise menetluse raames süüdistatavaks (2);
               
            
                  E.
               
               
                  arvestades, et väidetav süütegu ei ole otseselt ega ilmselgelt seotud Fulvio Martusciello tegevusega Euroopa Parlamendi liikme kohustuste täitmisel ning tegemist ei ole ka niisuguste kohustuste täitmisel avaldatud arvamuse ega antud häälega Euroopa Liidu privileegide ja immuniteetide protokolli nr 7 artikli 8 tähenduses;
               
            
                  F.
               
               
                  arvestades, et Euroopa Liidu privileegide ja immuniteetide protokolli nr 7 artiklis 9 on sätestatud, et
                  „Euroopa Parlamendi istungjärkude ajal on Euroopa Parlamendi liikmetel:
                  
                              a)
                           
                           
                              oma riigi territooriumil samasugune immuniteet nagu selle riigi parlamendi liikmetel;
                           
                        
                              b)
                           
                           
                              teise liikmesriigi territooriumil immuniteet tõkendite ja kohtumenetluse suhtes.
                           
                        Euroopa Parlamendi liikmete immuniteet kehtib ka siis, kui nad sõidavad Euroopa Parlamendi istungipaika ja sealt tagasi.
                  Immuniteedile ei saa tugineda, kui parlamendiliige tabatakse õiguserikkumiselt, ning see ei takista Euroopa Parlamendil kasutamast õigust oma liikme immuniteet ära võtta.“;
               
            
                  G.
               
               
                  arvestades, et Euroopa Parlament ei ole käesoleva juhtumi puhul leidnud tõendeid fumus persecutionis’e kohta, st fakte, mis viitaksid sellele, et kõnealuse kohtumenetluse eesmärk on tekitada kahju parlamendiliikme poliitilisele tegevusele Euroopa Parlamendi liikmena;
               
            
         1.   
         
            otsustab Fulvio Martusciello puutumatuse ära võtta;
         
      
      
         2.   
         
            teeb presidendile ülesandeks edastada käesolev otsus ja vastutava parlamendikomisjoni raport viivitamatult Belgia Kuningriigi pädevale ametiasutusele ja Fulvio Martusciellole.
         
      
      
         (1)  Kohtuotsus, Euroopa Kohus, 21. oktoober 2008, Marra vs. De Gregorio ja Clemente, C-200/07 ja C-201/07, ECLI:EU:C:2008:579; kohtuotsus, Üldkohus, 19. märts 2010, Gollnisch vs. parlament, T-42/06, ECLI:EU:T:2010:102; kohtuotsus, Euroopa Kohus, 6. september 2011, Patriciello, C-163/10, ECLI:EU:C:2011:543; kohtuotsus, Üldkohus, 17. jaanuar 2013, Gollnisch vs. parlament, T-346/11 ja T-347/11, ECLI:EU:T:2013:23; kohtuotsus, Euroopa Kohus, 19. detsember 2019, Junqueras Vies, C-502/19, ECLI:EU:C:2019:1115.
      
         (2)  Kohtuotsus, Üldkohus, 30. aprill 2019, Briois vs. parlament, T-214/18, ECLI:EU:T:2019:266.